खिरकिया. नगर सहित स्टेट हाइवे पर यातायात को सुगम बनाने के लिए रेलवे द्वारा ओवर ब्रीज तो स्वीकृत कर दिए गए है, लेकिन राज्य शासन द्वारा अपने हिस्से की राशि जारी नहीं किए जाने से निर्माण अटका हुआ है। रेलवे द्वारा अपनी ओर से तैयारियां पूर्ण कर ली गई है, लेकिन अब राज्य शासन से राशि मिलने का इंतजार है। लेकिन शासन द्वारा अनदेखी की जा रही है। 6 सितंबर को मुख्यमंत्री शिवराजसिंह चौहान नगर पहुंचने वाले है। ऐसे में अब समस्या के निराकरण की अपेक्षा नागरिकों द्वारा की रही है। रेलवे बजट में होशंगाबाद खंडवा स्टेट हाइवे पर भिरंगी रेलवे गेट एवं नगर के मध्य स्थित रेलवे गेट क्रासिंग के लिए ओवर ब्रीज स्वीकृत किए है। लेकिन इसको लेकर जमीनी स्तर पर कोई कवायद शुरू नहीं की गई है। इससे हाइवे पर स्थित भिरंगी गेट वाहन चालकों के लिए परेशानियों का सबब बना है। रेलवे द्वारा ब्लाक लिए जाने व आए दिन लंबे समय तक गेट बंद रहने के कारण जाम की स्थिति निर्मित हो रही है। नगर में भी घंटों जाम लगा रहता है।